চুনারুঘাট প্রতিনিধি ॥ চুনারুঘাটে সিএনজি চালকের হামলায় শিক্ষার্থী দুই সহোদর আহত হয়েছে। ভাড়া নিয়ে বাগকিতন্ডার এক পর্যায়ে গতকাল দুপুর ১টার দিকে চামলতলী সিএনজি ষ্ট্যান্ডে এ হামলার ঘটনাটি ঘটেছে। আহতরা হচ্ছে-চুনারুঘাট উপজেলার চামলতলী গ্রামের ফয়জুর রহমানের ২ছেলে হাফেজ মাকছুদুর রহমান (২২) ও কালিকাপুর হাই স্কুলের ৭ম শ্রেনীর ছাত্র মামুনুর রশীদ। সংশ্লিষ্ট সূত্রে জানা গেছে-দুই সহোদর গতকাল নালমুখ থেকে চামলতলী পর্যন্ত ৫শত টাকায় ভাড়া নির্ধারণ করে চামলতলী সিএজি ষ্ট্যান্ডে পৌছুলে সিএনজি চালক ৬শত টাকা দাবী করেন। এ সময় যাত্রীরা বেশী ভাড়া দিতে অস্বীকার করেন। এ নিয়ে উভয় পক্ষের মধ্যে কথা কাটাকাটি হয়। এক পর্যায়ে সিএনজি চালক তাদের উপর হামলা চালায়। এতে তারা আহত হয়। পরে স্থানীয়রা তাদেরকে উদ্ধার করে চুনারুঘাট হাসপাতালে ভর্তি ...